Diari Oficial de la Generalitat Valenciana


Sumari del DOGV 6694, del 18-01-2012 (2012/461)

RESOLUCIÓ de 9 de gener de 2012, de la presidenta de l'Institut Valencià de la Música, per la qual s'anul·la una ajuda i es disposa de les economies produïdes respecte a la concessió d'ajudes a la producció i edició discogràfica per a l'any 2011.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6694

Data del DOGV
:   18-01-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/461


Data del document
:   09-01-2012

Organisme emissor
:   Institut Valencià de la Música

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 9 de gener de 2012, de la presidenta de l'Institut Valencià de la Música, per la qual s'anul·la una ajuda i es disposa de les economies produïdes respecte a la concessió d'ajudes a la producció i edició discogràfica per a l'any 2011. [2012/461]  
Vista la proposta que eleva la directora gerent de l'Institut Valencià de la Música, referida a la renúncia presentada i la disposició de les economies produïdes respecte a la concessió d'ajudes a la producció i edició discogràfica per a l'any 2011, tenint en compte les competències atribuïdes i de conformitat amb els següents,  
  
Antecedents de fet  
  
Primer. Degudament publicada en el Diari Oficial de la Comunitat Valenciana número 6552 de 27.06.2011 i notificada als beneficiaris la Resolució de 10 de juny del 2011 de la presidenta de l'Institut Valencià de la Música, per la que es van concedir i van denegar les ajudes a la producció i edició discogràfica per a l'any 2011, dictada de conformitat amb la Resolució de 16 de febrer del 2011 de la presidenta de l'Institut Valencià de la Música que va convocar les ajudes (DOCV núm. 6475, de 8 de març següent), tots els beneficiaris van acceptar les ajudes dins del tràmit concedit.  
  
Segon. No obstant això, l'1 de desembre de 2011 va tindre entrada en l'IVM, amb número de registre 2783, escrit de renúncia a l'ajuda concedida de 3.000 €, i referit a l'Expedient D-024/11. Interàudio Post Pro, SL-CD Eternitat Música medieval S XI i XIII, subscrit pel gerent de la companyia Vicente Mesquita Leal, «davant de l'incompliment de l'entrega del projecte per part dels artistes».  
En la seua conseqüència i atenent als mecanismes previstos en la base octava de la convocatòria i en l'annex II de la Resolució de 10 de juny de 2011, de concessió de les ajudes a la producció i edició discogràfica (DOCV núm. 6552, de 27.06.2011), consultat únicament el primer suplent donada la quantitat renunciada, amb data 14 de desembre de 2011 es va dictar nova Resolució de la presidenta de l'IVM acceptant la renúncia presentada i concedint una ajuda pel total de les economies produïdes de 3.000 € al projecte de què va ser anomenat primer suplent D-045/11. The Recording Consort SL: Una vetlada de música de cambra, de José Franch Ballester, resolució que va ser publicada en el Diari Oficial de la Comunitat Valenciana núm. 6677, de 23 de desembre passat.  
  
Tercer. En un altre orde de circumstàncies, en l'Expedient D-042/11. Mila Dischi SRL-CD Monogràfic Voro García, finalitzat el termini establit fins al 16 de desembre per a presentar la documentació justificativa i entregar els exemplars del CD subvencionat, no havent-se exercit el dret a sol·licitar la pròrroga potestativa -fins al 31 de gener de 2012- prevista en el penúltim paràgraf de la Base Onzena de la convocatòria d'ajudes, s'han incomplit les obligacions de justificació de la despesa efectuada- presentació del compte justificatiu, factures i justificant dels pagaments realitzats per import del doble de la subvenció rebuda de 3.000 €-, així com la de l'entrega dels exemplars del CD subvencionat, amb la qual cosa queda oberta la possibilitat de procedir a revisar la resolució de concessió de l'ajuda i contemplar l'adjudicació del romanent, si és el cas, segons l'orde de prelació de la resta dels suplents.  
  
  
Quart. La Resolució de 10 de juny de 2011, va anomenar en el seu epígraf segon i va relacionar en l'annex II Cinc projectes discogràfics suplents, relacionats per orde de prioritat, en els que recauria l'ajuda en cas de possibles renúncies o incompliments, de conformitat amb la Base Octava de la convocatòria, a saber:  
1.Exp. D-045/11.The Recording Consort, SL, Una Vetlada de música de cambra, de José Franch Ballester.  
2.Exp. D-003/11. Unió Musical Edicions, SL, Obra per a piano, de Ramón Pous.  
3.Exp. D-030/11. Comboi Rècords SL, El Jardí dels Paraules, de Carles Dénia.  
4.Exp. D-006/11. Absolute Beginners, SL, Album debut, de Soledad Vélez.  
5.Exp. D-008/11. Enchufamusic. The Way, the Wind, the van, de Limbotheque.  
  
Com l'empresa discogràfica que ostentava la condició de primera suplent The Recording Consort, SL, per al projecte Una Vetlada de música de cambra, de José Franch Ballester, va rebre ajuda mitjançant Resolució de 14 de desembre de 2011 (DOCV núm. 6677, de 23 de desembre), de la presidenta de l'IVM, segons allò que s'ha relatat en l'antecedent segon, resulta necessari consultar a l'empresa que figura com segon suplent Unió Musical Edicions, SL, donada la situació plantejada per l'incompliment a l'ajuda concedida per part de Mila Dischi SRL-CD Monogràfic Voro García referida en l'antecedent tercer, a l'efecte de conéixer si està en condicions de complir les obligacions establides en les Bases Deu 1.b) i e) de la convocatòria, havent contestat positivament, amb un pressupost de producció i edició de 17.000 €, obtenint-se en data 9 de gener del 2012, els certificats telemàtics de caràcter positiu de la Tresoreria de la Seguretat Social i de l'Agència Tributària .   
Donada la contestació positiva del segon suplent, el pressupost de producció aportat en l'expedient i la quantia màxima renunciada, no resulta necessari consultar a la resta d'empreses suplents donades les regles de determinació de la quantia de les ajudes que establix la Base Sèptima de la convocatòria.  
  
Fonaments de dret  
  
1r. Quant a l'incompliment de les obligacions dels beneficiaris a l'ajuda concedida i les seues conseqüències, en l'Expedient D-042/11, Mila Dischi SRL- CD Monogràfic Voro García a qui es va concedir una ajuda de 3.000 €, cal estar al que preveu la convocatòria, en concret les bases Desena i Onzena, que establixen la justificació de la subvenció, amb la presentació en el termini assenyalat fins al 16 de desembre del 2011, del compte justificatiu- factures i justificants dels pagaments per import mínim del doble de la subvenció concedida-, així com l'entrega dels exemplars de CD assenyalats, qüestions ambdós que no s'han completat en la tramitació de l'expedient a què es fa referència.  
  
Igualment és d'aplicació el que preveu l'últim paràgraf de la Base Onzena, que establix que el crèdit pressupostari quedarà anul·lat, perdent-se el dret a cobrar l'ajuda pública, d'incomplir-se el calendari establit.  
2n. Quant a la disposició de les economies que es deriven de l'incompliment assenyalat, i la fixació de la quantia de les possibles ajudes, cal estar al que preveu la convocatòria:  
- La Base Tercera, quant a la fixació de la quantia de les ajudes per import màxim del 50% del cost d'edició i producció, que per al projecte del segon suplent podria ascendir fins al màxim de 6.000 € d'existir consignació, donat el pressupost de producció i edició presentat amb la sol·licitud inicial.  
- La Base Octava que establix que la resolució que adjudique les ajudes, inclourà un llistat d'empreses discogràfiques suplents, relacionades per orde de prioritat, en els que recaurà l'ajuda en el cas de possibles renúncies o incompliments, la qual cosa efectivament va arreplegar al punt Segon la Resolució de 10 de juny de 2011, de la presidenta de l'Institut Valencià de la Música, que va concedir i va denegar les ajudes a l'edició i producció discogràfica per a l'any 2011.  
- La Base Dotzena 3 que estipula que les economies que puguen produir-se podran disposar-se, per mitjà de nova resolució de la consellera, i recaurà en les empreses suplents, relacionades per orde de prioritat, que establix la base octava.  
Vistos els preceptes d'aplicació general i, en especial, les Bases Tres, Huit, Deu, Onze i Dotze de la Resolució de 16 de febrer del 2011 (DOCV 6475, de 08.03.2011), de convocatòria de les ajudes de l'Institut Valencià de la Música a la producció i edició discogràfica per a l'any 2011 i els articles de la Llei de Règim Jurídic de les Administracions Públiques i del Procediment Administratiu Comú, redacció Llei 4/99, així com de la Llei 38/2003, de 17 de novembre, General de Subvencions i del seu Reglament, resolc  
  
Primer. Anul·lar l'ajuda concedida i deixar sense efecte la subvenció de 3.000 € concedida a Mila Dischi SRL- CD Monogràfic Voro García, Expedient D-042/11, per Resolució de 10 de juny del 2011, de la presidenta de l'Institut Valencià de la Música, donada la falta de justificació de l'ajuda rebuda -no presentació del compte justificatiu dins del termini i la forma escaient- i la falta de l'entrega dels exemplars del CD subvencionat.  
  
Segon. Concedir una ajuda pel total de les economies produïdes de 3.000 € al projecte de l'empresa discogràfica que va ser anomenada com a segon suplent en el punt Segon de la Resolució de 10 de juny del 2011, al no superar esta ajuda el 50% del pressupost de producció i edició presentat, ni la quantia màxima de 6.000 € prevista, i donat el compromís exprés de compliment de les condicions de la convocatòria:  
  
- Expedient D-003/11. Unió Musical Edicions, SL, Obra per a piano de Ramón Pous.  
  
Tercer. Mantindre la Resolució de 10 de juny del 2011 (DOCV núm. 6552 de 27.06.2011), per la que es van concedir i van denegar les ajudes a la producció i edició discogràfica per a l'any 2011, en els restants extrems, així com la Resolució de 14 de desembre del 2011 (DOCV núm. 6677, de 23 de desembre) subsegüent.  
  
De conformitat amb el que establixen els articles 107, 116, 117 de la Llei 30/1992, de Règim Jurídic de les Administracions Públiques i del Procediment Administratiu Comú i 10, 14, 46 de la Llei 29/1998, Reguladora de la Jurisdicció Contenciosa Administrativa, el present acte, que posa fi a la via administrativa, podrà ser recorregut potestativament en reposició o bé cabrà plantejar directament recurs contenciós-administratiu en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant de la consellera de Turisme, Cultura i Esport en qualitat de presidenta de l'Institut Valencià de la Música en el termini d'un mes a comptar del següent al de la seua publicació.  
b) El recurs contenciós-administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.  
  
València, 9 de gener de 2012.- La presidenta de l'Institut Valencià de la Música de la Generalitat: Lola Johnson Sastre.